Нашы продкі жылі па сонцы, а пачаткам года лічылі час абуджэння маці-прыроды. Каб прагнаць халады і хутчэй наблізіць цяпло, праводзілі шэраг магічна-рытуальных дзеянняў. Найперш заклікалі вясну адмысловымі спевамі, прасілі Бога адамкнуць зямлю і выпусціць расу. Таксама палілі сімвал зімы — пудзіла, вакол вогнішча вадзілі карагоды, ладзілі вясёлыя гульні і забавы.